Hverken rød eller blå blok står til at kunne mønstre et flertal. Det viser den første exitpoll fra folketingsvalget 2022, som netop er blevet offentliggjort her klokken 20.00, da valgstederne lukkede. Her får rød blok 86 mandater mod blå bloks 72, mens Moderaterne ligger til 17 mandater. Dermed ser midterpartiet med Lars Løkke Rasmussen i spidsen ud til at blive afgørende for, hvem der bliver valgets vinder. Exitpollen er foretaget af Megafon for TV 2 og bygger på 9200 besvarelser fra vælgere, der har stemt. De officielle stemmetal offentliggøres først senere på aftenen, og det endelige resultat kan se anderledes ud, end exitpollen spår.

Referat:
Megafons exitpoll er klar, og her ser Lars Løkke Rasmussen ud til at blive kongemager.